บาทเปิด 32.09 บาทต่อดอลล่าร์ แข็งค่า
เงินบาทเปิดตลาด 32.09 บาทต่อดอลล่าร์ แข็งค่าต่อเนื่องตามภูมิภาค หลังดอลล์อ่อนจากความกังวลจีนอาจยุติซื้อพันธบัตรสหรัฐ
11 ม.ค. 2561

เงินบาทเปิดตลาด 32.09 บาทต่อดอลล่าร์ แข็งค่าต่อเนื่องตามภูมิภาค หลังดอลล์อ่อนจากความกังวลจีนอาจยุติซื้อพันธบัตรสหรัฐนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.09 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.13/15 บาท/ดอลลาร์"เงินบาทกลับมาแข็งค่าอีกครั้งตามสกุลภูมิภาค หลังดอลลาร์อ่อนค่าลง คาดว่าอาจจะมาจากข่าวทางการจีนขู่ว่าจะซื้อพันธบัตรสหรัฐฯน้อยลง โดยเช้านี้ค่าเงินบาที่ระดับ 32.09 นี้เป็น Low เดิมที่เมื่อต้นเดือนเคยลงมาทดสอบระดับนี้แล้ว และถือเป็นการแข็งค่าในรอบ 40 เดือนนับจากเดือน ก.ย.57" นักบริหารเงิน ระบุ นักบริหารเงิน คาดว่า กรอบการเคลื่อนไหวของค่าเงินบาทจะอยู่ระหว่าง 32.05 - 32.20 บาท/ดอลลาร์